
MADONAS  NOVADA PAŠVALDĪBAS 

SIA MADONAS SLIMNĪCA

Reģistrācijas Nr. 40003356507, Rūpniecības iela 38, Madona, Madonas novads, LV-4801; tālr. +371 64807046
e-pasts: pasts@madonasslimnica.lv; mājas lapa: www.madonasslimnica.lv 

 AS “SEB banka” norēķinu konts: LV73UNLA0030900609812

APSTIPRINĀTS

Madonas novada pašvaldības



 SIA „Madonas slimnīca”

Iepirkuma komisijas sēdē

2026.gada 19.augustā      

protokols Nr.1

Iepirkums Publisko iepirkumu likuma 9. panta kārtībā

„Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”

Identifikācijas Nr. MNP SIA MS 2026/14/M
Madona, 2026
1. Vispārīgā informācija

1.1 Iepirkuma identifikācijas numurs: MNP SIA MS 2026/14/M.
1.2 Pasūtītājs un kontaktinformācija:
	Pasūtītāja nosaukums:
	Madonas novada pašvaldības SIA „Madonas slimnīca”

	Adrese:
	Rūpniecības iela 38, Madona, Madonas novads, LV-4801

	Reģistrācijas numurs:
	40003356507

	Kontaktpersona jautājumos par iepirkumu 
	Par iepirkuma priekšmetu – tehniskais direktors Ivars Iesalnieks, tālrunis: 28736355, e-pasts: ivars.iesalnieks@madonasslimnica.lv.
Pasūtītāja noteiktā kontaktpersona par iepirkuma procedūru: juriste-iepirkumu speciāliste Agrita Grudule, tālrunis 64860583, e-pasts: agrita.grudule@madonasslimnica.lv. 


	Pasūtītāja profils 
	Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma (EIS) – https://www.eis.gov.lv/EKEIS/Supplier/Organizer/542), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. 


1.5. Iepirkumu organizē Madonas novada pašvaldības SIA „Madonas slimnīca” iepirkumu komisija, kas izveidota ar valdes priekšsēdētājas 04.08.2026. rīkojumu Nr.110/1.5/2026 “Par iepirkumu komisiju”  (turpmāk – Komisija).
Informācija par iepirkuma priekšmetu

2.1. Iepirkuma priekšmets un apjoms – viena jauna mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana, saskaņā ar Iepirkuma tehnisko specifikāciju un līguma projektu (Nolikuma 2. un 5.pielikums).

2.2. Iepirkums nav sadalīts daļās (līgumos) un piedāvājumu drīkst iesniegt tikai par visu līguma priekšmetu.

2.3. CPV klasifikators: 34100000-8, mehāniskie transportlīdzekļi, papildus CPV: 50112000-3 – Automobiļu remonta un apkopes pakalpojumi, 50112200-5 – Automobiļu tehniskās apkopes pakalpojumi.
2.4. Iepirkuma priekšmeta paredzamā līgumcena – līdz 41 999,99 euro (četrdesmit viens tūkstotis deviņi simti deviņdesmit deviņi euro, 00 centi) bez pievienotās vērtības nodokļa. Ja piedāvātā cena pārsniegs paredzamo līgumcenu, piedāvājums tiek noraidīts.
2.5. Līguma darbības termiņš: no līguma noslēgšanas dienas līdz pilnīgai līguma saistību izpildei.
2.6. Automobiļa piegādes termiņš: 120 kalendāro dienu  laikā no līguma parakstīšanas dienas. 
2.7. Piegādes vieta – Rūpniecības iela 38, Madona, Madonas novads, LV-4801
2.3. Līguma samaksa ir bez priekšapmaksas, atbilstoši līguma projektā paredzētajam.

2.4. Vērtēšanas kritērijs – saimnieciski visizdevīgākais piedāvājums, kuru nosaka ņemot vērā nolikuma 8.nodaļas prasības.
2.5. Tehniskās specifikācijas aktualizācijas datums: 19.08.2026.

3. Iepirkuma procedūras dokumentu pieejamība

3.1. Iepirkuma „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšanu”, identifikācijas Nr. MNP SIA MS 2026/14/M, nolikums, tā iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto piegādātāju uzdotajiem jautājumiem elektroniskā formā pieejamas Pasūtītāja profilā Valsts elektroniskās informācijas sistēmā, kā arī tos var saņemt un iepazīties Madonas novada pašvaldības SIA „Madonas slimnīca” administrācijā, Rūpniecības ielā 38, Madonā, Madonas novadā, LV-4801, līdz piedāvājuma iesniegšanas termiņa beigām. Apmeklētāju pieņemšanas darba laiks – darba dienās no plkst. 08:00 līdz 16:00.
3.2. Tiek uzskatīts, ka visi ieinteresētie piegādātāji papildus informāciju ir saņēmuši brīdī, kad tā publicēta iepirkuma pasūtītāja profilā.
3.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.

3.4. Ja piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa
3.5. Informācijas aprite un tās pieprasīšanas kārtība
3.5.1. Informācijas apmaiņa starp Pasūtītāju/ Iepirkuma komisiju un piegādātājiem vai pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

3.5.2. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, vai e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 

3.5.3. Jebkura papildu informācija, kas tiks sniegta saistībā ar šo iepirkumu, tiks publicēta iepirkuma Pasūtītāja pircēja profilā Valsts elektroniskās informācijas sistēmā - www.eis.gov.lv e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

3.5.4. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta triju darbdienu laikā, bet ne vēlāk kā četras dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

3.5.5. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota iepirkuma Pasūtītāja profilā Valsts elektroniskās informācijas sistēmā - www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
3.6. Piedāvājuma iesniegšanas vieta, datums, laiks un kārtība

3.6.1. Pasūtītājs nodrošina brīvu un tiešu elektronisko pieeju visiem iepirkuma dokumentiem pircēja profilā: Valsts reģionālās attīstības aģentūras uzturētā Elektronisko iepirkumu sistēmas e-konkursu apakšsistēma (turpmāk – EIS), saite https://www.eis.gov.lv/EKEIS/Supplier/Organizer/524, atbilstoši Publisko iepirkumu likuma (turpmāk arī PIL)  36.panta 1. daļā noteiktajam.
3.6.2. Atbilstoši Publisko iepirkumu likuma 39.panta 1. daļai piedāvājumu var iesniegt tikai elektroniski – EIS, tikai autentificēti lietotāji, kuri pārstāv e-konkursu sistēmā reģistrētu dalībnieku (skatīt piegādātāju reģistrācijas informāciju https://www.eis.gov.lv/EIS/Publications/PublicationView.aspx?PublicationId=4&systemCode=CORE ).

3.6.3. Pretendents piedāvājumu iesniedz līdz datumam un laikam, kas norādīts Iepirkumu uzraudzības biroja tīmekļvietnē https://info.iub.gov.lv/lv/meklet publicētajā paziņojumā par šo līgumu, EIS e-konkursu apakšsistēmā. 

3.6.4. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

3.6.5. Katrs Pretendents drīkst iesniegt tikai vienu piedāvājumu ar vienu piedāvājuma variantu.

3.7. Piedāvājuma atvēršanas vieta, datums, laiks un kārtība
3.7.1. Piedāvājumu atvēršana notiks atklātā piedāvājumu atvēršanas sanāksmē - elektroniski EIS, 4 (četras) stundas pēc piedāvājumu iesniegšanas termiņa beigām vai citā iepriekš EIS publicētā laikā atbilstoši Publisko iepirkumu likuma 39.panta 4. daļai vai 28.02.2017. Ministru kabineta noteikumu Nr. 107 “Iepirkuma procedūru un metu konkursu norises kārtība” 14. un 15.punktam. Iepirkumu komisija EIS publicē sistēmas izveidoto “Pretendentu finanšu piedāvājumu apkopojums” uzreiz pēc piedāvājumu atvēršanas.
3.7.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai

3.7.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam pretendents var sekot līdzi arī tiešsaistes režīmā EIS e-konkursu apakšsistēmā.

3.7.4. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
3.8. Piedāvājuma noformēšana 

3.8.1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.  

3.8.2. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

3.8.2.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

3.8.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

3.8.2.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

3.8.3. Sagatavojot piedāvājumu, pretendents ievēro, ka:

3.8.3.1. Pieteikuma veidlapa un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

3.8.3.2. Iesniedzot piedāvājumu, pretendents ar drošu elektronisko parakstu un laika zīmogu vai Elektronisko iepirkumu sistēmas piedāvāto elektronisko parakstu paraksta vismaz Pieteikumu dalībai iepirkumā. Dokumentus paraksta pretendenta parakstīt tiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

3.8.3.3. Citus dokumentus pretendents pēc saviem ieskatiem ir tiesīgs iesniegt gan elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

3.8.3.4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

3.8.3.5. Piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

3.8.3.6. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.
3.8.3.7. Piedāvājums sastāv no atsevišķiem elektroniski sagatavotiem un parakstītiem dokumentiem:
· Pretendenta atlases dokumenti (skat. Nolikuma 4.punktu);

· Tehniskais piedāvājums ( Nolikuma 2.pielikums); 
· Finanšu piedāvājums (Nolikuma 3.pielikums).
3.8.3.8. Pretendents piedāvājuma noformēšanā ievēro Elektronisko dokumentu  likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
3.8.3.9. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
3.8.3.10. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
3.8.3.11. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
3.8.3.12. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam ne vēlāk kā 15 minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
3.8.3.13. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
4. PRETENDENTU ATLASES NOSACĪJUMI,  IESNIEDZAMIE DOKUMENTI  UN IZSLĒGŠANAS NOSACĪJUMI
Pretendenta atlases dokumenti
	Nr.
	Prasība
	Iesniedzamais dokuments

	4.1.
	Vispārīgās prasības

	4.1.1.
	Pretendents piekrīt dalībai Iepirkumā atbilstoši Iepirkuma nolikuma prasībām.
	Pieteikums dalībai Iepirkumā saskaņā ar Iepirkuma nolikuma 1. pielikumu.

Ja Pretendents ir piegādātāju apvienība un sabiedrības līgumā vai savstarpējās vienošanās nav atrunātas pārstāvības tiesības, vai nav izsniegta pilnvara, pieteikumu dalībai Iepirkumā jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

	4.1.2.
	Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
	Iepirkuma komisija attiecībā uz Latvijas Republikā reģistrētajiem Pretendentiem reģistrācijas faktu pārbaudīs publiskajās datubāzēs vai attiecīgajā reģistra iestādē.

Ārvalstīs reģistrētie Pretendenti iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām (ja attiecīgās valsts normatīvie akti to paredz).

Ārvalstīs reģistrētie Pretendenti  var norādīt publisku datubāzi, kur var pārbaudīt reģistrācijās faktu.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.


	Par Latvijas Republikā reģistrētu Pretendentu pārstāvja, kas parakstījis piedāvājuma dokumentus, pārstāvības (paraksta) tiesības, Iepirkuma komisija pārliecināsies Uzņēmumu reģistra datubāzē. 

Citos gadījumos iesniedzams dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem

	4.1.4.
	Pretendents var balstīties uz citu personu iespējām, ja šīs personas sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 


	Informācija atbilstoši Iepirkuma nolikuma 1. pielikumam. Papildus jāiesniedz personas, uz kuras tehniskajām un profesionālajām iespējām Pretendents balstās, rakstisks apliecinājums vai vienošanās par piedalīšanos Iepirkumā un nodot Pretendenta rīcībā Iepirkuma līguma izpildei nepieciešamos resursus gadījumā, ja ar pretendentu tiek noslēgts Iepirkuma līgums, norādot kādi resursi un kādā veidā tiks nodoti Iepirkuma līguma izpildei. (Nolikuma 4. pielikums).

	4.1.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 15 (piecpadsmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāreģistrē pilnsabiedrība (Latvijas Republikas Komerclikuma IX nodaļas izpratnē) Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos, iesniedzot Pasūtītājam reģistrācijas dokumenta kopiju vai jānoslēdz sabiedrības līgums Civillikuma 2241.– 2280. pantā noteiktajā kārtībā (vienu līguma eksemplāru (oriģinālu vai kopiju, ja tiek uzrādīts oriģināls) iesniedzot Pasūtītājam).
	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. 

Vienošanās iekļauj šādu informāciju:

a) piegādātāju apvienības dibināšanas mērķis un vienošanās spēkā esamības termiņš;

b) katra apvienības dalībnieka paredzamā Iepirkuma līguma daļa, tiesības un pienākumi;

c) informācija par piegādātāju apvienības vadošo dalībnieku;

d) pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā;

e) apliecinājums, ka piegādātāju apvienība 15 (piecpadsmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas un pēc lēmuma par Iepirkuma līguma slēgšanas tiesību piešķiršanu spēkā stāšanās reģistrēsies kā pilnsabiedrība (Latvijas Republikas Komerclikuma IX nodaļas izpratnē) Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos, iesniedzot Pasūtītājam reģistrācijas dokumenta kopiju vai noslēgs sabiedrības līgumu Civillikuma 2241.–2280. pantā noteiktajā kārtībā (vienu līguma eksemplāru (oriģinālu vai kopiju, ja tiek uzrādīts oriģināls) iesniedzot Pasūtītājam).

	4.1.6.
	Pretendents norāda visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 euro, un tiem nododamās Iepirkuma līguma daļas.
	Apakšuzņēmēju saraksts saskaņā ar Iepirkuma nolikuma 1. pielikumu, pievienojot attiecīgo apakšuzņēmēju apliecinājumus (Nolikuma 4. pielikums), ka gadījumā, ja Pretendentam tiks piešķirtas Iepirkuma līguma slēgšanas tiesības, tie piedalīsies Iepirkuma līguma izpildē.

	4.2.
	Pretendenta tehniskās un profesionālās spējas 

	4.2.1.
	Pretendentam, ja tam tiks piešķirtas līguma slēgšanas tiesības, pirms transportlīdzekļa piegādes ir jānodrošina transportlīdzekļu tirdzniecības vieta, kas reģistrēta normatīvajos aktos noteiktajā kārtībā un atbilst Ministru kabineta 2007. gada 18. decembra noteikumu Nr. 876 "Transportlīdzekļu un to numurēto agregātu tirdzniecības noteikumi" prasībām. Tirdzniecības vietai jābūt reģistrētai Ceļu satiksmes drošības direkcijā.


	Ceļu satiksmes drošības direkcijas transportlīdzekļu tirdzniecības vietas reģistrācijas apliecības kopija vai sadarbības partnera transportlīdzekļu tirdzniecības vietas reģistrācijas apliecības kopija un pretendenta apliecinājums par šīs tirdzniecības vietas izmantošanu līguma izpildei vai apliecinājums, ka līguma slēgšanas tiesību piešķiršanas gadījumā pretendents nodrošinās normatīvo aktu prasībām atbilstošu un CSDD reģistrētu transportlīdzekļu tirdzniecības vietu.

 Komisija veiks pārbaudi CSDD transportlīdzekļu tirdzniecības vietu reģistrā.

Ārvalstu pretendentam – attiecīgās ārvalsts, kurā reģistrēts pretendents, kompetentas institūcijas izsniegts dokuments (Elektroniskais dokuments parakstīts ar drošu elektronisko parakstu vai skenēts dokuments PDF formātā), kas apliecina, ka pretendenta tirdzniecības vieta, kurā tiek veikta tirdzniecība ar transportlīdzekļiem un to numurētajiem agregātiem, ir atbilstoši ārvalsts normatīvo aktu prasībām reģistrēta, ja šāda reģistrācija ārvalsts normatīvajos aktos ir paredzēta

	4.2.2.
	Pretendentam vai tā sadarbības partnerim vai apakšuzņēmējam ir tiesības piegādāt transportlīdzekļus un tiesības nodrošināt to garantijas apkalpošanu, kā arī tiesības nodrošināt to tehniskās apkopes un remontu garantijas laikā.

Gadījumā, ja Pretendenta nodrošināto automobiļa garantijas apkalpošanu plānots veikt pie Pretendenta sadarbības partnera, kas nav norādīts automobiļa ražotāja vai oficiālā pārstāvja izdotajā dokumentā, Pretendents iesniedz sadarbību apliecinošu dokumentu kopijas.
	Apliecinājums (kopija), kas izdots attiecīgajam pretendentam un dod tiesības pārdot konkrētā ražotāja automašīnas un uzņemties garantijas saistības, nodrošināt garantijas un pēcgarantijas servisa apkalpošanu Latvijā.



	4.2.3.
	Pretendents ir iesniedzis tehnisko piedāvājumu.
	Tehniskais piedāvājums, ievērojot 2. pielikuma nosacījumus un  formu.

	4.2.4.
	Pretendents ir iesniedzis finanšu piedāvājumu.

	Pretendenta Finanšu piedāvājums, sagatavots atbilstoši iepirkuma nolikuma 3.pielikumam. Finanšu piedāvājumā cenas norāda euro (EUR) ar divām zīmēm aiz komata.

	4.3.
	Izslēgšanas nosacījumi

	4.3.1.
	Uz pretendentu neattiecas Publisko iepirkumu likuma 9. panta astotajā daļā minētie izslēgšanas nosacījumi.
	Attiecībā uz Latvijā reģistrētu vai pastāvīgi dzīvojošu pretendentu Iepirkumu komisija pārbauda, ievērojot Publisko iepirkumu likumā noteikto kārtību. Ārvalstīs reģistrēts Pretendents iesniedz attiecīgos Publisko iepirkumu likuma 9. panta astotajā daļā noteiktos dokumentus.

	4.3.2.
	Pretendents nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 panta nosacījumiem.
	Iepirkuma komisija pārbaudi veic Starptautisko un Latvijas Republikas nacionālo sankciju likuma 11.1 pantā noteiktajā kārtībā.


4.4. Pasūtītājs pieņems Eiropas vienoto iepirkuma procedūras dokumentu kā sākotnējo pierādījumu pretendenta atbilstībai Nolikumā noteiktajām pretendentu kvalifikācijas prasībām, atbilstoši Publisko iepirkumu likuma 49. pantā noteiktajam. Eiropas vienotā iepirkumu procedūra dokumenta veidlapa ir pieejama sekojošā tīmekļvietnē: http://espd.eis.gov.lv.

4.5. Ja Pasūtītājs konstatē PIL 9. panta astotā daļā un vai Starptautisko un Latvijas Republikas nacionālo sankciju likuma 11.1 panta pirmā daļā minētos apstākļus (t. sk. pretendents neiesniedz Pasūtītāja pieprasītos dokumentus norādītajos termiņos), Pasūtītājs izslēdz pretendentu no turpmākās dalības iepirkumā.

5. TEHNISKAIS PIEDĀVĀJUMS

5.1. Pretendents tehnisko piedāvājumu sagatavo saskaņā ar Iepirkuma nolikuma 2. pielikumu “Tehniskā specifikācija”. 
5.2. Pretendents iesniedz automašīnu darbmūža ekspluatācijas izmaksas. Atbilstoši Iepirkumu uzraudzības biroja tīmekļvietnē ievietotajam kalkulatoram “Transportlīdzekļa darbmūža ekspluatācijas izmaksu aprēķina kalkulators” https://info.iub.gov.lv/transport-calculator (2. pielikums).
5.3. Tehniskajam piedāvājumam papildus pievienojami dokumenti vai informācija, kas norādīti tehniskajā specifikācijā.

6. FINANŠU PIEDĀVĀJUMS

6.1. Finanšu piedāvājumu Pretendents sagatavo saskaņā ar iepirkuma nolikuma 3. pielikumu, norādot cenu euro ar divām zīmēm aiz komata.
6.2. Sagatavojot Finanšu piedāvājumu, tajā ietver visas izmaksas, kas saistītas un nepieciešamas līguma pilnīgai un kvalitatīvai izpildei, kā arī visas izmaksas, kas saistītas ar iespējamiem riskiem (piemēram, tirgus cenu svārstības plānotajā līguma izpildes laikā).
6.3. Piedāvājuma cenā jāiekļauj visas reģistrācijas izmaksas ar  transportlīdzekļa pirmreizējo reģistrāciju VAS “Ceļu satiksmes drošības direkcija” CSDD (turpmāk – CSDD) uz Pasūtītāja vārda (tajā skaitā arī transportlīdzekļa ekspluatācijas nodoklim līdz tekošā gada beigām).

6.4. Finanšu piedāvājumā cenas tiek norādītas euro bez pievienotās vērtības nodokļa ar diviem cipariem aiz komata.

7. PIEDĀVĀJUMU VĒRTĒŠANA

7.1. Piedāvājumu vērtēšanu Iepirkuma komisija veic slēgtās sēdēs. 
7.2. Vērtēšana notiek sekojoši:
7.2.1. 1.  posms – Piedāvājumu noformējuma pārbaude: Komisija vērtē pretendenta piedāvājuma noformējuma atbilstību izvirzītajām prasībām, 3.8.sadaļa “Piedāvājuma noformēšana”. Ja Komisija vērtēšanas procesā konstatē piedāvājuma neatbilstību noformējuma prasībām, kas var ietekmēt turpmāko lēmumu attiecībā uz pretendentu (piemēram, neparakstīts piedāvājums, trūkst dokumenti, u.c.), tā var lemt par pretendenta noraidīšanu no turpmākās dalības Iepirkumā;
7.3. 2.  posms – Pretendentu atlase: Komisija novērtē, vai iesniegtie pretendentu kvalifikācijas/atlases dokumenti un publiskajās datu bāzēs iegūtā informācija apliecina pretendenta atbilstību nolikuma 4. sadaļā „Pretendenta atlases dokumenti” norādītajām prasībām. 
7.3.1. Pretendents tiek izslēgts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka  kvalifikācijas dokumenti nav iesniegti atbilstoši nolikuma 4.sadaļas prasībām un/vai to saturs neatbilst nolikuma 4.sadaļas punktu prasībām un/vai pretendents iesniedzis nepatiesu informāciju savas kvalifikācijas novērtēšanai.

7.3.2. Iepirkumu komisija ir tiesīga detalizētu tehniskā un finanšu piedāvājumu un pretendenta kvalifikācijas atbilstības pārbaudi veikt tikai tam pretendentam, kuram būtu piešķiramas Iepirkuma līguma slēgšanas tiesības.
7.4. 3.  posms – Tehniskā piedāvājuma atbilstības pārbaude:

7.4.1. Komisija novērtē, vai tehniskais piedāvājums atbilst  4.2.3.punktā, 5. punktā un 2. pielikumā norādītajām prasībām. Ja pretendenta tehniskais piedāvājums neatbilst kādai no šajā sadaļā izvirzītajām prasībām, Komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

7.5. 4.  posms –  Finanšu piedāvājuma vērtēšana:
7.5.1. Komisija izvērtē, vai pretendenta iesniegtais finanšu piedāvājums atbilst 4.2.4. punktā, 6.punktā un 3. pielikumā noteiktajām prasībām, un pārbauda, vai finanšu piedāvājumā nav aritmētisko kļūdu.

7.5.2. Ja Komisija piedāvājumā konstatē aritmētiskās kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Turpmākajā piedāvājumu vērtēšanā Komisija ņem vērā tikai šajā sadaļā noteiktajā kārtībā labotās kļūdas.
7.5.3. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu. Par šķietami nepamatoti lētu piedāvājumu var liecināt viena vai vairākas pazīmes:

a) cena ir būtiski zemāka par citos piedāvājumos norādīto; 


b) cena būtiski atšķiras no pasūtītāja veiktā paredzamās līgumcenas aprēķina; 


c) cena nav iespējama saskaņā ar normatīvo aktu prasībām. 
7.5.4. Pasūtītājs, konsultējoties ar pretendentu, izvērtē tā sniegtos skaidrojumus. Pasūtītājam ir tiesības prasīt, lai pretendents piedāvājuma izvērtēšanai iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
7.5.5. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
7.5.6. Komisija nosaka saimnieciski izdevīgāko piedāvājumu.  Iepirkuma komisija par Finanšu piedāvājumu piešķirs punktus saskaņā ar nolikuma 8.punktā noteikto punktu piešķiršanas metodiku. 
7.5.7. Iepirkuma komisija pēc saviem ieskatiem nepieciešamības gadījumā ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvāk un īsākā laikā izvērtētu iepirkumā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā komisija ievēros Nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2. pantā ietvertos likuma mērķus.
8. PIEDĀVĀJUMA IZVĒLES KRITĒRIJS
8.1. Piedāvājuma izvēles kritērijs – saimnieciski visizdevīgākais piedāvājums, kas tiek noteikts pēc šādas metodikas:
	Vērtēšanas kritērijs 
	Maksimālais punktu skaits 
	Aprēķins/ Punktu piešķiršanas nosacījumi

	A 
	Kopējā cena (EUR bez PVN)
	90 punkti 
	Maksimālo punktu skaitu – 90 punkti, piešķir piedāvājumam ar viszemāko piedāvāto cenu. 

Pārējiem piedāvājumiem punktus aprēķina pēc šādas formulas:

A = A1zem / A1pied x 90 

(A1zem –zemākā piedāvātā cena; A1pied – vērtējamā piedāvājuma nomas maksa; 90 – kritērija maksimālā skaitliskā vērtība)

	B 
	Ekspluatācijas ietekme uz enerģētiku un vidi
	10 punkti 
	Punkti kritērijā tiek piešķirti, veicot piedāvājumā piedāvātās automašīnas ekspluatācijas ietekmes uz enerģētiku un vidi novērtējumu, izvērtējot enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, aprēķinos izmantojot automašīnas darbmūža nobraukumu 100 000 km.
Novērtējums jeb aprēķins tiek veikts, piemērojot Iepirkumu uzraudzības biroja mājaslapā ievietoto kalkulatoru “Transportlīdzekļa darbmūža ekspluatācijas izmaksu aprēķina kalkulators” (https://info.iub.gov.lv/transport-calculator)

Maksimālo punktu skaitu – 10 punkti, piešķir piedāvājumam ar viszemākajām piedāvātajām izmaksām. 

Pārējiem piedāvājumiem punktus aprēķina pēc šādas formulas:

B2 = B2zem / B2pied x 10

(B2zem –zemākās piedāvātās izmaksas; B2pied – vērtējamās piedāvātās izmaksas; 10 – kritērija maksimālā skaitliskā vērtība)

	Kopā (A+B) 
	100 punkti 
	A+B kritērijā iegūtie punkti 


8.2. Par saimnieciski visizdevīgāko piedāvājumu Iepirkuma komisija atzīst to piedāvājumu, kas ir ieguvis vislielāko punktu skaitu. Maksimālais punktu skaits ir 100.
8.3. Iepirkuma komisija ir tiesīga izslēgt pretendentu no tālākās dalības iepirkumā gadījumos, ja:
8.3.1. pretendents neatbilst šajā nolikumā norādītajiem kritērijiem vai normatīvo aktu prasībām;
8.3.2. pretendents izslēdzams atbilstoši Publisko iepirkumu likuma noteikumiem;
8.3.3. pretendents norādījis nepatiesas ziņas;
8.3.4. pretendents nav sniedzis ziņas par atbilstību kvalifikācijas, tehnisko prasību kritērijiem (nav iesniedzis visus atlases, tehniskā piedāvājuma dokumentus vai prasīto informāciju);
8.3.5. piedāvājums neatbilst nolikumā norādītajām prasībām.
8.4. Iepirkuma komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, Iepirkuma komisija pieprasa pretendentam izskaidrot iesniegto informāciju.
8.5. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, komisija izvēlas piedāvājumu, vērtējot šādus rādītājus šādā secībā (līdz tiek noteikts uzvarētājs):
8.5.1. kuram lielākais punktu skaits  piešķirts kritērijā “Kopējā cena (EUR bez PVN)”;

8.5.2. veicot atklātu izlozi par iepirkuma līguma slēgšanas tiesību piešķiršanu, ja pēc 8.5.1. punktā noteiktā izvēles kritērija vismaz divu piedāvājumu novērtējums ir vienāds, ievērojot šādu izlozes kārtību:

8.5.2.1. uz izlozi rakstveidā tiek aicināti Pretendenti trīs darba dienas iepriekš, kuri ieguvuši vienādu novērtējumu, 
8.5.2.2. ja pretendents neierodas uz izlozi, tā norit bez pretendenta klātbūtnes,
8.5.2.3. izlozi uzsāk tas pretendents (vai viņa vietā – komisija, ja pretendents nav ieradies), kurš piedāvājumu iesniedzis pirmais,
8.5.2.4. atklātā izlozē piedalās komisijas locekļi un var piedalīties visi interesenti,
8.5.2.5. izlozes gaitu protokolē,
8.5.2.6. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
9. Lēmuma izziņošana un līguma slēgšana

9.1. Iepirkuma komisija 3 (trīs) darbdienu laikā pēc lēmuma pieņemšanas par iepirkuma līguma slēgšanu vai iepirkuma pārtraukšanu vai izbeigšanu vienlaikus informē visus pretendentus par pieņemto lēmumu. 

9.2. Paziņojumā, ko Pasūtītājs nosūta noraidītajam pretendentam, tiek norādīts detalizēts pamatojums saskaņā ar Publisko iepirkumu likuma 9. panta 14.daļu. 

9.3. Par iepirkuma priekšmetu pasūtītājs ar izraudzīto pretendentu, kura piedāvājums atzīts par saimnieciski visizdevīgāko piedāvājumu, slēgs iepirkuma līgumu, pamatojoties uz pretendenta piedāvājumu un saskaņā ar iepirkuma nolikumam pievienoto iepirkuma līguma projektu (5.pielikums).

9.4. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc Pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
9.5. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 

9.6. Līguma projektā var tikt veikti nebūtiski precizējumi līguma slēgšanas brīdī.
9.7. Iepirkuma komisija var pieņemt lēmumu par Iepirkuma izbeigšanu bez līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Nolikumā noteiktajām prasībām vai pārtraukšanu, nenoslēdzot līgumu, ja tam ir objektīvs pamatojums.

10. KOMISIJAS TIESĪBAS UN PIENĀKUMI

10.1. Komisijas tiesības:

10.1.1. Pieprasīt papildu informāciju no pretendentiem, kas piedalās iepirkumā;

10.1.2. Lemt par iepirkuma izbeigšanu vai pārtraukšanu;

10.1.3. Noraidīt piedāvājumus, ja tie neatbilst nolikumā vai normatīvajos aktos izvirzītajām prasībām;

10.1.4. Noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

10.1.5. Noraidīt piedāvājumus, ja tiek konstatēts, ka pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
10.1.6. Pārtraukt iepirkumus, ja finansējums ir nepietiekams;
10.1.7. Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms izziņas iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms izziņas iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

10.2. Komisijas pienākumi:

10.2.1. Izvērtēt piedāvājumus atbilstoši normatīvajos aktos un nolikumā noteiktajai kārtībai;

10.2.2. Pārbaudīt pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.

10.2.3. Attiecībā uz ārvalstīs reģistrētu vai pastāvīgi dzīvojošu pretendentu, komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta desmitajā daļā noteikto kārtību, ja vien neiestāsies Publisko iepirkumu likuma 42.panta divpadsmitajā daļā paredzētie izņēmumi, proti: ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas šā panta pirmajā daļā (..) noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas šā panta pirmajā daļā (..) noteiktie gadījumi, minētos dokumentus var aizstāt ar zvērinātu vai, ja zvēresta došanu attiecīgās valsts normatīvie akti neparedz, – ar paša pretendenta vai citas šā panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

10.2.4.  Rakstiski informēt konkursa pretendentus par iesniegto materiālu vērtēšanas gaitā konstatētām aritmētiskām kļūdām;
10.2.5. Trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem;

10.2.6. Nosūtīt informatīvu paziņojumu par pieņemto lēmumu Iepirkumu uzraudzības  birojam. 

10.2.7. Piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 3.5. punkta apakšpunktos noteiktajā kārtībā un publicēt šo informāciju arī Pasūtītāja profilā Nolikumā noteiktajā termiņā.
11. PRETENDENTA TIESĪBAS UN PIENĀKUMI
11.1. Pretendenta pienākumi:

7.1.1. Rūpīgi iepazīties ar iepirkuma dokumentos noteiktajām prasībām;
7.1.2. Jautājumus un papildus informācijas pieprasījumus par iepirkuma dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā četras dienas pirms piedāvājumu iesniegšanas termiņa beigām;
7.1.3. Līdz piedāvājuma iesniegšanai regulāri pārbaudīt informāciju, kas tiek ievietota pasūtītāja profilā Elektronisko iepirkumu sistēmā pie attiecīgā iepirkuma paziņojuma un ņemt to vērā, sagatavojot piedāvājumu.
7.1.4. Iesniedzot piedāvājumu, ievērot visas Publisko iepirkumu likumā un nolikumā izvirzītās prasības;

7.1.5. Trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz komisijas iesniegtajiem jautājumiem par pretendenta iesniegto piedāvājumu.

11.2. Pretendenta tiesības:

11.2.1. Piedāvājuma sagatavošanas laikā pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;
11.2.2. Līdz piedāvājumu iesniegšanas termiņa beigām pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz pretendenta turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu.
11.2.3. Citas tiesības, saskaņā ar iepirkuma dokumentācijas un normatīvo aktu prasībām.

12. PIELIKUMI*
1. Pielikums – Pieteikums dalībai; 
2. Pielikums - Tehniskā specifikācija;
3. Pielikums – Finanšu piedāvājums;
4. Pielikums–  Apakšuzņēmēja un/ vai personas, uz kuras iespējām pretendents balstās, apliecinājums par gatavību piedalīties līguma izpildē;
5. Pielikums - Līguma projekts.
Nolikuma 1. pielikums “Pieteikums dalībai”
PIETEIKUMS DALĪBAI
 Iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”

Identifikācijas Nr. MNP SIA MS 2026/14/M
	Pretendenta nosaukums:
	

	Vienotais reģistrācijas Nr. 
	


	Ir mazais
 vai vidējais
 uzņēmums
	



1. Ar šī pieteikuma iesniegšanu piesakās piedalīties iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”, identifikācijas Nr. MNP SIA MS 2026/14/M, un apliecina, ka:

1) Pretendenta saimnieciskā darbība nav apturēta vai pārtraukta;
2) Visa piedāvājumā sniegtā informācija un ziņas ir patiesas;
3) Ir iepazinies un piekrīt pievienotā iepirkuma līguma projektam, un ir gatavs, līguma tiesību piešķiršanas gadījumā, noslēgt līgumu ar Pasūtītāju, saskaņā ar pievienotā Līguma projekta tekstu.
4) Ja mēs tiksim atzīti par uzvarētāju Iepirkumā, mēs apņemamies noslēgt iepirkuma līgumu atbilstoši pasūtītāja piedāvātajai redakcijai un nolīgtās saistības izpildīt tajā noteiktajos termiņos, kārtībā un pilnā apmērā, stingrā saskaņā ar Iepirkuma procedūras dokumentiem, Latvijas Republikā spēkā esošajiem normatīvajiem aktiem, uzraugošo institūciju un pasūtītāja norādījumiem. Paredzamā līguma izpildē nav Krievijas līdzdalības, ievērojot Eiropas Komisijas 08.04.2022. pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, tās 5.k panta 1 un 2.punktu. Jo īpaši apliecinu:
· Manis pārstāvētais komersants (neviens no paredzamā līguma dalībniekiem) nav Krievijas valstspiederīgais vai fiziska vai juridiska persona, vienība vai struktūra, kas reģistrēta (dibināta) Krievijā;
· Manis pārstāvētais komersants (neviens no paredzamā līguma dalībniekiem) nav juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šī punkta 1) apakšpunktā minētajai vienībai; vai
· Es pats vai komersants, kuru es pārstāvu, nerīkojas šī punkta 1) vai 2) apakšpunktā minētas personas vārdā vai saskaņā ar tās norādēm.
· Līgumā nepiedalīsies struktūras, uz kuru spējām paļaujas komersants, vai piegādātāji, vai apakšuzņēmēji, ja tiem ir nodoti vismaz 10 % no kopējās iepirkuma līguma vērtības un tie atbilst šī punkta 1) vai 2), vai 3) apakšpunktā minētajam. 10 % apjoms attiecas uz visām līguma izpildē iesaistītajām personām (katru apakšuzņēmēju, piegādātāju vai personu, uz kuras spējām balstās), turklāt tas aptver visu piegādes ķēdi, nevis tikai tiešos piegādātājus.
· Ja Krievijas līdzdalība ir paredzēta līguma izpildē Regulas 5.k panta kādā no 2.punkta aizlieguma atkāpes gadījumiem, piedāvājumā iesniedzam dokumentu ____________________ (ja attiecināms, norādīt datnes nosaukumu), kurā norādām konkrētu aizlieguma atkāpes pamatojumu, līguma izpildes posmu, līguma izpildes struktūras dalībnieku un personas, un paredzēto sadarbību ar tām. 
5) Sniedz informāciju par personu, kurai kandidātā vai pretendentā ir izšķirošā ietekme
 uz līdzdalības pamata normatīvo aktu par koncerniem izpratnē
, kā arī minētās personas  valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli: _____________
2. Ja pretendents balstās uz citu personu/uzņēmuma kvalifikāciju:

	Persona/uzņēmums, uz kuras iespējām pretendents balstās, lai izpildītu kvalifikācijas prasības
	


Piezīme: Ja pretendents balstās uz vairākām personām/uzņēmumiem, tas attiecīgi aizpilda tabulu par katru personu/uzņēmumu.

3. Informācija par Pretendenta piesaistītajiem apakšuzņēmējiem:
	Apakšuzņēmēja nosaukums, reģistrācijas numurs, juridiskā adrese un kontaktpersona, 

un informācija vai apakšuzņēmējs 

ir mazais
 vai vidējais
 uzņēmums
	Apakšuzņēmējam nododamais apjoms no kopējās iepirkuma līguma vērtības vismaz 10 000 EUR bez PVN 
	Īss apakšuzņēmēja veicamo darbu apraksts (darba daļas nosaukums)
	Pretendents balstās uz apakšuzņēmēja iespējām savas kvalifikācijas apliecināšanai 

 (Jā / Nē)

	
	
	
	

	Kopā EUR:
	
	


Piedāvājumam pievieno apliecinājumu ar katru apakšuzņēmēju vai piesaistīto personu par konkrētu darbu izpildi (Nolikuma pielikums Nr.4 par dalību Līguma izpildē, ja Līgums tiktu piešķirts Pretendentam).

Izpildītāja pārstāvis ar līgumu saistītu jautājumu risināšanā ir _______________(vārds, uzvārds), tālr.:  ____________ e-pasts: ___________;

Informācija, kas pēc pretendenta domām ir uzskatāma par komercnoslēpumu vai konfidenciālu informāciju atrodas pretendenta piedāvājuma failā ar nosaukumu __________ vai dokumentā ar nosaukumu _________  (lpp.nr. ______). 

Ar šo apliecinām, ka visa iesniegtā informācija ir patiesa.

Pretendents/ Pretendenta pilnvarotā persona: 
	_________________

Amata nosaukums 
	(paraksts)
	__________________

Paraksta atšifrējums 


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU/ VAI DOKUMENTS PARAKSTĪTS AR EIS SISTĒMAS PARAKSTU

_________________________

(4), 2., 3. punktā minētā informācija jāaizpilda, ja attiecināms.
Nolikuma 2. pielikums “Tehniskā specifikācija”
TEHNISKĀ SPECIFIKĀCIJA 

Iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegādeun tehniskās apkopes nodrošināšana”

Identifikācijas Nr. MNP SIA MS 2026/14/M
Informācija par pretendentu: Nosaukums:                           Reģistrācijas numurs:
1. Visi Tehniskajā specifikācijā minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem „vai ekvivalents”, pat ja tas kādā no vietām nav šādi norādīts. Ja Tehniskajā specifikācijā kāda automobiļa tehniskā prasība nav nodefinēta, tai ir jāatbilst minimālajām vispārpieņemtām prasībām vai standartiem. Ja automobilis ar tādu specificēto funkcionālo līmeni vairāk nav pieejams, jāpiedāvā augstāka funkcionālā līmeņa automobilis.

2. Visas Tehniskās specifikācijā iekļautās norādes uz konkrētu izstrādājumu, modeli vai materiālu, tā tirdzniecības marku vai izcelsmi raksturo šim materiālam vai izstrādājumam izvirzīto minimālo prasību līmeni. Pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar tehniskajiem risinājumiem.

3. Izvēloties ekvivalentu materiālu vai izstrādājumu, tas ir skaidri jānorāda Tehniskajā piedāvājumā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu, modeļu vai izstrādājumu ekvivalentās tehniskās īpašības (tehniskie parametri, materiālu pases u.c. dokumenti).

4. Piegādātā transporta līdzekļu komplektācijā jābūt iekļautām visu uzstādīto sistēmu lietotāju un administratoru instrukcijām latviešu valodā vai jāpievieno to tulkojumi latviešu valodā.
5. Piegādes brīdī transportlīdzekļa degvielas tvertnē ir jābūt uzpildītai ar degvielu vismaz 10 litri, kā arī transportlīdzeklim ir pilnībā jābūt aprīkotam, lai atbilstoši Latvijas Republikā spēkā esošo normatīvo aktu prasībām nodrošinātu dalību ceļu satiksmē un spēkā esošu OCTA 12 mēnešiem. 
	Nr. p.k.
	Tehniskās prasības
	Tehnisko prasību apraksts
	Pretendenta piedāvājums

	1
	Piedāvātā automobiļa marka un modelis
	Nav noteikts (norāda pretendents)
	

	2
	Automobiļu skaits
	1 (viens)
	

	3
	Automobiļa stāvoklis
	Jauns, 1.reģistrācija 2026. vai 2027.gadā.
	

	4
	Virsbūves tips
	Stiklots mikroautobuss ar kravas nodalījuma augstumu - vismaz 1900 mm, pielāgots guļoša un ratiņkrēslā sēdoša cilvēka pārvadāšanai.
	

	5
	Pilna masa
	Līdz 3500 kg
	

	6
	Dzinēja tilpums
	Min – 1900 cm3, max - 2300 cm3
	

	7
	Sēdvietu skaits
	Ne mazāk kā 5 (piecas) – 1. rindā 3 vietas, ieskaitot vadītāju; kravas nodalījumā vismaz 2 sēdvietas – viena pavadošajai personai, otra  ratiņkrēslam, ir vieta pacienta pārvietošanas ratiem guļošam pacientam.  Visi krēsli un guļvieta ir aprīkota ar drošības jostām.
	

	8
	Durvis
	Priekšējās sānu durvis abās pusēs – klasiski veramas; Pasažieru salona sānu durvis labajā pusē – bīdāmas,

ar stiklu;

Aizmugures durvis stiklotas ar logu tīrītāju un apsildi, veramas uz sāniem.
	

	9
	Degvielas veids
	Dīzeļdegviela vai benzīns
	

	10
	Dzinēja jauda
	Ne mazāk kā  85 kW
	

	11
	Pārnesumu kārba
	Mehāniskā (6 pārnesumi)
	

	12
	Piedziņas tips
	Priekšpiedziņa
	

	13
	Vidējais degvielas patēriņš litri/100km
	Līdz 8 litri uz 100 km nobrauciena (ārpus pilsētas)
	

	14
	Vēlamā virsbūves krāsa
	Balta
	

	15
	Riepas
	Uzstādītas sezonai atbilstošas riepas. 
Piegādes dienā transportlīdzeklis ir nokomplektēts ar riepām, kādas paredzētas Ceļu satiksmes noteikumos konkrētam kalendāram laikam.
	

	16
	Salona apdare
	Viegli kopjama
	

	17
	Obligātais aprīkojums
	· Bremžu pretbloķēšanas sistēma (ABS);

· Vilces kontroles sistēma (ESP);

· Stūre ar augstuma regulāciju;

· Bluetooth handsfree sistēma telefonam;

· Centrālā atslēga ar tālvadību;

· Elektroniska pretaizdzīšanas ierīce;

· Signalizācija ar salona aizsardzību;

· Elektriski vadāmi priekšējo logu pacēlāji;

· Elektriski regulējami un apsildāmie ārējie atpakaļskata spoguļi;

· Automātiskie dienas gaitas lukturi;

· Priekšējie miglas lukturi;

· Gaisa kondicionēšanas un apsildes sistēma arī kravas nodalījumam;

· Kruīza kontrole;

· Borta informācijas sistēma;

· Kartera aizsargs;

· Pilna izmēra rezerves ritenis ar instrumentu komplektu riteņu nomaiņai;

· Gumijas paklājiņu komplekts;

· Drošības komplekts (ugunsdzēšamais aparāts, avārijas trīsstūris, aptieciņa, atstarojoša veste);

· Matēti visi kravas nodalījuma logi – ne vairāk kā 2/3 no loga apakšas;

· Kabīne nodalīta no kravas telpas ar starpsienu un iebūvētu bīdāmu logu;

· Kravas nodalījuma sānu apšuvums;

· Grīdas pārsegums ir izturīgs un viegli tīrāms;
· Virs guļoša pacienta ratiem, 1,4 m. augstumā no grīdas, visā kravas nodalījuma garumā iebūvēts plaukts (35 cm dziļumā ar 2 plauktiem un bīdāmām durvīm) .
· Papildus aprīkojums:
a) Guļoša pacienta pārvietošanas rati ar lafeti pacienta ērtākai pārvietošanai (1 gab., celtspēja ne mazāk kā 175 kg,  4 fiksējami riteņi);

b) Ratiņkrēsls (1 gab., 4 fiksējami riteņi, kravnesība ne mazāk kā 175 kg) ar iekšpusē iebūvētu uzbraukšanas rampu;
c) Papildaprīkojumu var novietot un nostiprināt tā, lai braukšanas laikā tas netiktu bojāts un neapdraudētu transportlīdzeklī  esošo cilvēku drošību.
	

	
	Citi noteikumi:

	Automašīnas piegāde
	d) Automašīna jāpiegādā 120 kalendāro dienu laikā no līguma noslēgšanas dienas.
e) Automašīnas piegādes vieta: Rūpniecības  iela 38, Madona, Madonas novads, LV-4801.
f)  Piegādes brīdi transportlīdzeklis būs reģistrēts “Ceļu satiksmes drošības direkcijā,” (CSDD) uz Pasūtītāja vārda, ar tehniskās apskates uzlīmi.

g) Pretendents, piegādājot transporta līdzekli, nodos Pasūtītāja pārstāvim:

h) transporta līdzekļa servisa grāmatiņu;

i) Lietošanas instrukcijas dokumentācija latviešu valodā;

j) Rezerves atslēgas;

k) Transportlīdzekļa reģistrācijas apliecību;

l) Reģistrētās numura zīmes.

	Garantijas minimālās prasības
	m) Automobiļa ražotāja garantija – ne mazāk kā 4 (četri) gadi vai 120 000 km nobraukums.

n) Virsbūves caurrūsēšanas garantija vismaz 10 (desmit) gadi.
o) Automašīnas tehnisko apkopju veikšanas laiks – 12 (divpadsmit) mēneši vai līdz 26 000 km nobraukumam. 
p) Papildus aprīkojuma - pacienta pārvietošanas gultas un ratiņkrēsla - garantija – ne mazāk kā 2 (divi) gadi.

	Tehnisko apkopju, kas tiek veiktas automašīnas garantijas laikā, apraksts (automašīnas ražotāja noteiktais):
	-Intervāls un apkopju reižu skaits uz nobraukumu garantijas laikā;

-Katrā tehniskās apkopes reizē obligāti veicamo darbu apraksts;

	Defektu novēršanas un tehniskās apkopes kārtība un termiņi
	Garantijas ietvaros, ja automobilim tiek konstatēti defekti/bojājumi, kuru dēļ nav iespējama pārvietošanās ar automobili, bez papildu maksas jānodrošina:

q) automobiļa evakuācija uz autoservisu; Par servisa iespējām Latvijā, norāda uzņēmuma nosaukumu, adresi.
r) defekta/bojājuma novēršana autoservisā ne vēlāk kā 2 (divu) darba dienu laikā no Pasūtītāja pieteikuma saņemšanas dienas;

Garantijas ietvaros, papildus - aprīkojuma pacienta pārvietošanas gultas un ratiņkrēsla - defektu novēršana - vēlāk kā 2 (divu) darba dienu laikā no Pasūtītāja pieteikuma saņemšanas dienas.
	

	31.
	Testa brauciens un diagnostika
	Pirms nodošanas – pieņemšanas akta parakstīšanas Pasūtītājam ir tiesības izmantot testa braucienu ar piegādāto transportlīdzekli.

Pasūtītājam ir tiesības veikt transportlīdzekļa diagnostiku.
	


Pretendents/ Pretendenta pilnvarotā persona: 
	_________________

Amata nosaukums 
	(paraksts)
	__________________

Paraksta atšifrējums 


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU/ VAI DOKUMENTS PARAKSTĪTS AR EIS SISTĒMAS PARAKSTU

Nolikuma 3. pielikums “Finanšu piedāvājums”
FINANŠU PIEDĀVĀJUMS

Iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”

Identifikācijas Nr. MNP SIA MS 2026/14/M
Informācija par pretendentu: Nosaukums:                           Reģistrācijas numurs:
Piedāvā nodrošināt transportlīdzekļa piegādi atbilstoši tehniskās specifikācijas un nolikuma prasībām par šādu cenu: 
	Nosaukums
	Skaits
	Cena EUR bez PVN

	Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana

Marka (aizpilda pretendents)

Modelis (aizpilda pretendents)
	1 gab.
	

	
	PVN 21 %
	

	Piedāvātā
	līgumcena kopā ar PVN
	


Automašīnas darbmūža ekspluatācijas izmaksas

	Dati automašīnu darbmūža ekspluatācijas izmaksu aprēķināšanai

	Aprēķinos izmantojamais darbmūža nobraukums
	Uz 100 000 km

	Degvielas veids:
	(aizpilda pretendents)

	Degvielas patēriņš (l/100km)
	(aizpilda pretendents)

	Oglekļa dioksīda (CO2) emisijas(g/km)
	(aizpilda pretendents)

	(CO2) emisiju izmaksas uz kilogramu (EUR/kg)
	Ievadāma vērtība diapazonā no 0,03002 līdz 0,03998 EUR/kg

(aizpilda pretendents)

	Slāpekļa oksīdu (NOx) emisijas(g/km)
	(aizpilda pretendents)

	Metānu nesaturošo ogļūdeņražu (NMHC) emisijas(g/km)
	(aizpilda pretendents)

	Cieto daļiņu (PM) emisijas(g/km)
	(aizpilda pretendents)


Ar šo apliecinām, ka esam pilnībā iepazinušies ar iepirkuma nolikumu un tehnisko specifikāciju, un mūsu piedāvātā cena nodrošina visu prasību izpildi.
Pretendents/ Pretendenta pilnvarotā persona: 
	_________________

Amata nosaukums 
	(paraksts)
	__________________

Paraksta atšifrējums 


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU/ VAI DOKUMENTS PARAKSTĪTS AR EIS SISTĒMAS PARAKSTU

Finanšu piedāvājumā ir jānorāda visas izmaksas, kas saistītas ar transportlīdzekļa kvalitatīvu piegādi, t.sk. piegādes izmaksas līdz pasūtītāja norādītajai vietai, atbilstoši tehniskās specifikācijas prasībām.

Piedāvājuma cenā jāiekļauj visas reģistrācijas izmaksas ar  transportlīdzekļa pirmreizējo reģistrāciju VAS “Ceļu satiksmes drošības direkcija” CSDD (turpmāk – CSDD) uz Pasūtītāja vārda (tajā skaitā arī transportlīdzekļa ekspluatācijas nodoklim līdz tekošā gada beigām, OCTA 12 mēnešiem, 10 l degvielas, visa aprīkojuma cenu un tehniskās apkopes un izmaksas garantijas periodā).

Nolikuma 4. pielikums “Apakšuzņēmēja un/ vai personas, uz kuras iespējām pretendents balstās, apliecinājums par gatavību piedalīties līguma izpildē”
Apakšuzņēmēja un/ vai personas, uz kuras iespējām pretendents balstās, apliecinājums par gatavību piedalīties līguma izpildē

Iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”

Identifikācijas Nr. MNP SIA MS 2026/14/M
Apliecinām, ka mēs ____________________ (apakšuzņēmēja/ personas, uz kuras iespējām pretendents balstās, nosaukums, reģistrācijas numurs), esam gatavi piedalīties un izpildīt iepirkuma  „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”, identifikācijas Nr. MNP SIA MS 2026/14/M, 
gadījumā, ja ar pretendentu tiek noslēgts iepirkuma līgums, apņemos:

a) veikt šādus darbus:

<īss darbu apraksts, veicamo darbu apjoms EUR bez PVN un procentos 

b) nodot pretendentam šādus resursus:

<īss pretendentam nododamo resursu (speciālistu un/vai tehniskā aprīkojuma) apraksts>.

Apakšuzņēmēja/personas, uz kuras iespējām pretendents balstās 

	Amats, vārds, uzvārds

(apakšuzņēmējs vai pilnvarotā persona)
	__________________________________

	Paraksts:
	__________________________________

	Datums:
	__________________________________


(paraksts*)


paraksta atšifrējums

 Dokumenta lauku “Paraksts” neaizpilda, ja dokuments ir iesniegts elektroniski un sagatavots atbilstoši normatīvajiem aktiem par elektronisko dokumentu noformēšanu.
Nolikuma 5. pielikums “Līguma projekts”
LĪGUMA PROJEKTS

Iepirkumā „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”

Identifikācijas Nr. MNP SIA MS 2026/14/M
LĪGUMS Nr.

Par

Parakstīšanas vieta 202….gada…/ja līgumu paraksta elektroniski, dokumentu attiecīgi noformē Dokumenta datums ir pēdējā pievienotā droša elektroniskā paraksta laika zīmoga datums
Madonas novada pašvaldības SIA „Madonas slimnīca”, vienotais reģistrācijas Nr.40003356507, tās valdes priekšsēdētājas Līgas Šernas personā, kura rīkojas uz statūtu pamata, turpmāk - Pasūtītājs, no vienas puses, un

__________________ (Piegādātāja nosaukums), vienotais reģistrācijas Nr. ___________, kuras vārdā saskaņā ar ______________ (dokumenta nosaukums) rīkojas ___________________ (Piegādātāja pārstāvja amats, vārds, uzvārds), turpmāk tekstā – Piegādātājs, no otras puses, 

abi kopā saukti Līdzēji, bet katrs atsevišķi – Līdzējs, pamatojoties uz Pasūtītāja rīkotā iepirkuma „Mikroautobusa, kas pielāgots guļoša un ratiņkrēslā sēdoša cilvēka pārvadāšanai, piegāde un tehniskās apkopes nodrošināšana”, identifikācijas Nr. MNP SIA MS 2026/14/M, turpmāk tekstā – Iepirkums, rezultātiem un Piegādātāja iesniegto piedāvājumu Iepirkumā, turpmāk tekstā – Piedāvājums, savstarpēji vienojoties, bez spaidiem, maldiem un viltus, noslēdz šādu līgumu, turpmāk tekstā – Līgums:
1. Līguma priekšmets

1.1. Saskaņā ar Līguma noteikumiem, Iepirkuma nolikuma Tehniskās specifikācijas noteikumiem (1. pielikums) un Piegādātāja iesniegto Finanšu piedāvājumu (2. pielikums) Piegādātājs pārdod un piegādā, bet Pasūtītājs pērk un pieņem īpašumā 1 (vienu) jaunu _________________ automašīnu (transportlīdzekļa modeļa marka un nosaukums), pielāgotu guļoša un ratiņkrēslā sēdoša cilvēka pārvadāšanai, turpmāk tekstā – Transportlīdzeklis, kā arī nodrošina Transportlīdzekļa tehnisko apkalpošanu.
1.2. Piegādātājs nodrošina Transportlīdzekļa kvalitātes atbilstību kvalitātes sertifikātiem vai atbilstības sertifikātiem un/vai citiem Latvijas Republikas normatīvajos aktos noteiktajiem normatīviem.
2. Līguma cena un norēķinu kārtība
2.1. Līgumcena par Transportlīdzekļa piegādi saskaņā ar Piegādātāja iesniegto Finanšu piedāvājumu (Līguma 2. pielikums) ir EUR ________ (summa vārdiem) bez pievienotās vērtības nodokļa. Pievienotās vērtības nodoklis tiek aprēķināts un izmaksāts saskaņā ar Pievienotās vērtības nodokļa likumu, spēkā esošajiem Ministru kabineta noteikumiem un citiem normatīvajiem aktiem.
2.2. Līguma cenā ir iekļautas visas ar Transportlīdzekļa piegādi saistītās izmaksas, visi nodokļi, Preces aprīkojuma cena, transportlīdzekļa reģistrācijas apliecība, numura zīmes, ceļu nodoklis, Transportlīdzekļa reģistrācija Ceļu satiksmes drošības direkcijā.
2.3. Pasūtītājs samaksā Piegādātājam Līguma cenu par Transportlīdzekli 30 (trīsdesmit) kalendāro dienu laikā pēc Preces pieņemšanas – nodošanas akta parakstīšanas dienas un Transportlīdzekļa reģistrēšanas Ceļu satiksmes drošības direkcijā, uz Piegādātāja izsniegta rēķina pamata.
2.4. Par Līguma cenas samaksas dienu tiek uzskatīta diena, kad Pasūtītājs ir veicis pārskaitījumu uz Piegādātāja Līgumā norādīto bankas kontu.
2.5. Pasūtītājs pieņem elektroniskos rēķinus, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja elektroniskā pasta adresi: pasts@madonasslimnica.lv.
3. Transportlīdzekļa piegādes termiņš un pieņemšanas – nodošanas noteikumi
3.1. Piegādātājs piegādā un nodod Pasūtītājam Līguma nosacījumiem atbilstošu Transportlīdzekli 120  (viens simts divdesmit) kalendāru dienu laikā no Līguma noslēgšanas dienas. 
3.2. Piegādātāja par līguma izpildi atbildīgā kontaktpersona organizē Transportlīdzekļa nodošanu Pasūtītājam, par konkrētu laiku informējot Pasūtītāja par līguma izpildi atbildīgo kontaktpersonu. 

3.3. Transportlīdzekļa, papildus aprīkojuma pacienta pārvietošanas gultas un ratiņkrēsla, piegāde un nodošana notiek – Rūpniecības iela 38, Madona, Madonas novads, LV-4801, un tiek noformēta ar Līdzēju parakstītu pieņemšanas – nodošanas aktu. (Līguma 3.pielikums). 
3.4. Vienlaicīgi ar Transportlīdzekļa nodošanu Piegādātājs iesniedz Pasūtītājam ar Transportlīdzekļa kvalitāti un ar normatīvajos aktos noteiktajā kārtībā veikto reģistrāciju saistītos dokumentus, lietotāja rokasgrāmatu (ekspluatēšanas, apkopes noteikumus) un rakstveida ražotāja garantijas noteikumus latviešu valodā, kuri būs spēkā visā garantijas periodā. Garantijas noteikumi ir attiecināmi uz visu transporta līdzekli un ir nemainīgi visā garantijas laikā. Garantijas noteikumos transporta līdzekļa ražotājs/ importētājs/ Piegādātājs norāda, kādos gadījumos garantija nav spēkā. Transportlīdzekļa komplektācijā jābūt iekļautām visu uzstādīto sistēmu lietotāju un administratoru instrukcijām latviešu valodā un iekārtu licencēm.
3.5. Pieņemšanas laikā konstatētu nekvalitatīvu, bojātu vai Līguma 1.1. punktam neatbilstošu Transportlīdzekli Pasūtītājs nepieņem un neapmaksā, vai pēc Līdzēju vienošanās Piegādātājs to apmaina                      1 (viena) mēneša laikā pret kvalitatīvu un Līguma nosacījumiem atbilstošu vai citā Līdzējiem saskaņotā terminā.
3.6. Līdz Transportlīdzekļa pieņemšanai – nodošanai visus riskus par Transportlīdzekli uzņemas Piegādātājs.

3.7. Ja Līdzēji nevar vienoties par Preces atbilstību Līguma noteikumiem, t. i., Līdzējiem ir domstarpības par Pasūtītāja izvirzītajām pretenzijām par Transportlīdzekļa neatbilstību Līguma noteikumiem, tās pieaicina neatkarīgu Latvijas Autoinženieru asociācijas vai citas institūcijas ekspertu atzinuma sniegšanai. Par pieaicināmo ekspertu atzinuma sniegšanai Līdzēji vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Līdzējiem ir radušās domstarpības. Ar eksperta pieaicināšanu saistītos izdevumus sedz Līdzējs, uz kura viedokļa nepamatotību domstarpību gadījumā norāda eksperta atzinums.
4. Līdzēju tiesības un pienākumi
4.1. Pasūtītāja tiesības:
4.1.1. pārbaudīt Transportlīdzekļa atbilstību Iepirkuma nolikuma Tehniskajā specifikācijā norādītajām prasībām;
4.1.2. pārbaudīt Piegādātāja Transportlīdzekļa dokumentācijas pilnīgumu un derīgumu;
4.1.3. pirms Transportlīdzekļa nodošanas, ja Transportlīdzeklim konstatētas nepilnības, sastādīt aktu, kurā norādītas konstatētās nepilnības un termiņš to novēršanai;
4.1.4. pieņemot Transportlīdzekli, pieaicināt neatkarīgus ekspertus no Latvijas Autoinženieru asociācijas vai citas kompetentas institūcijas;
4.1.5. nepieņemt Transportlīdzekli, ja tā neatbilst Līguma noteikumiem;
4.1.6. saņemt Transportlīdzeklim tehnisko apkopju un garantijas remontu veikšanu dīlera autorizēta tehniskās apkopes un remonta darbnīcā, izmantojot ceļu infrastruktūru;
4.1.7. pieprasīt Piegādātājam informāciju par Līguma izpildes gaitu.
4.2. Pasūtītāja pienākumi:
4.2.1. pieņemt Transportlīdzekli, ja tā piegādāta saskaņā ar Līguma noteikumiem;
4.2.2. veikt Līguma cenas samaksu saskaņā ar Līgumā noteikto samaksas kārtību;
4.2.3. piedalīties Transportlīdzekļa nodošanā un pieņemšanā.
4.3. Piegādātāja tiesības:
4.3.1. saņemt samaksu par Transportlīdzekli, kas ir piegādāta saskaņā ar Līguma noteikumiem.
4.4. Piegādātāja pienākumi:
4.4.1. saskaņā ar normatīvajiem aktiem sagatavot un organizēt Transportlīdzekļa nodošanu Pasūtītājam dalībai ceļu satiksmē;
4.4.2. samaksāt normatīvajos aktos noteiktos nodokļus un nodevas par Transportlīdzekli, tajā skaitā OCTA 12 (divpadsmit) mēnešiem;
4.4.3. veikt Transportlīdzekļa reģistrāciju VAS „Ceļu satiksmes drošības direkcija” (CSDD), kā īpašnieku – Madonas novada pašvaldības SIA “Madonas slimnīca”;
4.4.4. nodrošināt, ka Transportlīdzekļa piegādes brīdī transporta līdzekļa degvielas tvertnē ir vismaz                  10 (desmit) litri degvielas;

4.4.5. nodrošināt, ka Transportlīdzeklim ir derīga tehniskā apskate;
4.4.6. iepazīstināt Pasūtītāju ar patiesu un pilnīgu informāciju par Transportlīdzekļa kvalitāti, drošumu, garantijas noteikumiem un tehniskās ekspluatācijas noteikumiem;
4.4.7. Līguma prasībām neatbilstošas Transportlīdzekļa piegādes gadījumā apmainīt to pret Līguma prasībām atbilstošu Transportlīdzekli;
4.4.8. sniegt Transportlīdzekļa papildus - aprīkojuma pacienta pārvietošanas gultas un ratiņkrēsla – garantiju, Piegādātāja Piedāvājumā un Līgumā noteiktajiem garantijas noteikumiem no Transportlīdzekļa pieņemšanas – nodošanas akta parakstīšanas brīža;
4.4.9. garantijas ietvaros nodrošināt Transportlīdzeklim, pacienta pārvietošanas gultas un ratiņkrēsla konstatēto defektu/bojājumu novēršanu ne vēlāk kā 2 (divu) darba dienu laikā no Pasūtītāja pieteikuma saņemšanas dienas;

4.4.10. pēc Pasūtītāja pieprasījuma vai savas iniciatīvas sniegt informāciju par Līguma izpildes gaitu;
4.4.11. nodrošināt Transportlīdzeklim tehnisko apkopju un garantijas remontu veikšanu dīlera autorizēta tehniskās apkopes un remonta darbnīcā, izmantojot ceļu infrastruktūru;
4.4.12. nodrošināt citu Iepirkuma nolikuma Tehniskajā specifikācijā noteikto prasību izpildi;
4.4.13. nodrošināt, ka Transportlīdzeklis un tā piegāde atbilst Eiropas Savienības un Latvijas Republikas normatīvajiem aktiem, kas reglamentē starptautisko un nacionālo sankciju piemērošanu, tai skaitā aizliegumu publiskajos iepirkumos piegādāt Krievijas Federācijas vai Baltkrievijas Republikas izcelsmes preces, ja šāds aizliegums ir piemērojams. 
5. Kvalitāte un garantijas

5.1. Piegādātājs nodrošina Transportlīdzeklim ne mazāk kā … (…) gadu vai .. km nobraukuma garantiju un ne mazāk kā … (…) gadu garantiju virsbūvei pret caurrūsēšanu no Transportlīdzekļa                 pieņemšanas – nodošanas akta parakstīšanas dienas. Līgumā noteiktā garantija tiek dota Transportlīdzeklim un tās  papildus aprīkojumam (pacienta pārvietošanas gulta un ratiņkrēsls). Attiecībā uz Piegādātāja sniegtajiem pakalpojumiem vai veiktajiem garantijas remontdarbiem garantijas laiks tiek noteikts ne mazāk kā 24 (divdesmit četri) kalendārie mēneši, skaitot no pakalpojuma, garantijas remontdarbu izpildes nodošanas dienas. Pakalpojuma sniegšanas, garantijas remontdarbu veikšanas laikā pielietoto izejmateriālu garantijas laiks ir ražotāja noteiktais. 
5.2. Piegādātājs garantē pilnīgu piegādātās Transportlīdzekļa atbilstību Transportlīdzekļa ražotāja specifikācijai un apliecina, ka Transportlīdzeklis atbilst vispārpieņemtām kvalitātes prasībām un ir lietošanas kārtībā.

5.3. Pasūtītājam ir tiesības Līgumā noteiktajā Transportlīdzekļa garantijas termiņā pieteikt Piegādātājam pretenzijas par Transportlīdzekļa kvalitāti un apslēptiem defektiem, kurus nebija iespējams konstatēt pieņemšanas brīdī.
5.4. Garantijas termiņu sāk skaitīt no Transportlīdzekļa nodošanas-pieņemšanas akta abpusējas parakstīšanas dienas. 
5.5. Garantijas laikā Piegādātājs ir atbildīgs par Transportlīdzekļa defektu/bojājumu, ja vien tas nav radies Transportlīdzekļa nepareizas ekspluatācijas dēļ. 

5.6. Garantijas laikā Piegādātājs apņemas bez maksas novērst Transportlīdzekļa defektu/bojājumu. 

5.7. Defektu/bojājumu novēršana jāveic ne vēlāk kā 2 (divu) darbdienu laikā no brīža, kad Pasūtītājs ir pieteicis defektu/bojājumu. Gadījumā, ja defektu/bojājumu nav iespējams novērst šajā termiņā, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu vai labāku Transportlīdzekli. 

5.8.  Defekts/bojājums uzskatāms par novērstu, ja pilnībā atjaunota Transportlīdzekļa funkcionalitāte vai Transportlīdzeklis nomainīts. 
5.9. Tehniskās apkopes un Garantijas remontdarbu sniegšanas noteikumi:
5.10. Piegādātājs veic Transportlīdzekļa Tehniskās apkopes un Garantijas laikā bezmaksas Garantijas remontdarbus adresē:
5.11. Piegādātājam ir pienākums  Tehniskās apkopes un remontdarbus veikt vispārpieņemtajā kvalitātē saskaņā ar ražotāja noteiktajām tehnoloģijām, procesiem un metodēm, ievērojot labas profesionālās prakses priekšnoteikumus, kā arī darbus veikt tehniskai apkopei paredzētajā izpildes laikā un saskaņā ar tehniskajā apkopē veicamo darbu aprakstu, kā arī nodrošināt, lai apkopi un remontdarbus veic kvalificēti speciālisti, kuri apmācīti darbam ar iekārtām un materiāliem, pārzina konkrētās markas Transportlīdzekli, tās rezerves detaļas, aprīkojumu un darbu veikšanai piemērojamās tehnoloģiskās metodes.
5.12. Ja uz veicamo remontdarbu neattiecas Transportlīdzekļa garantijas saistības, tas ir maksas pakalpojums, Piegādātājam par to jābrīdina Pasūtītājs pirms šādu remontdarbu veikšanas.
5.13. Neparedzētu un neatliekamu Garantijas remontdarbu gadījumā, Piegādātājs apņemas Transportlīdzekli pieņemt un veikt nepieciešamos Garantijas remontdarbus ārpus kārtas.
5.14. Ja darbu izpildes laikā atklājas slēpti defekti, Piegādātājs par to nekavējoties paziņo Pasūtītājam un Puses vienojas par termiņu, kādā tie novēršami.
5.15. Piegādātājs apņemas Pušu saskaņotā termiņā atkārtoti, bez maksas veikt Tehnisko apkopi vai  Garantijas remontdarbus, ja tie nav sniegti pilnīgi vai labā kvalitātē. Kamēr darbs nav paveikts pilnīgi vai labā kvalitātē, Pasūtītājs samaksu par Tehnisko apkopi vai  Garantijas remontdarbiem neveic līdz brīdim, kad tas veikts pilnīgi un labā kvalitātē.
5.16. Pasūtītājam ir pienākums pirms Automašīnas nodošanas Piegādātāja servisā telefoniski vai elektroniski saskaņot ar Piegādātāju Transportlīdzekļa nodošanas laiku, darba veidu (tehniskā apkope vai garantijas remontdarbi), veicamo darbu apjomu un izpildes laiku;
5.17. Pasūtītājs personīgi nodrošina Transportlīdzekļa nogādāšanu Piegādātāja servisā, ja Transportlīdzeklis ir tādā tehniskā kārtībā, lai ar to varētu pārvietoties. 
5.18. Pasūtītājs pilnvarotā persona vai tās nozīmētā persona, pieņemot darbu, paraksta Piegādātāja iesniegto “Darba nodošanas – pieņemšanas aktu”. Pilnvarotā persona vai tās nozīmētā persona, pieņemot darbu, ir tiesīga izteikt arī savas pretenzijas attiecībā uz darbu kvalitāti un pilnīgu izpildi, Pusēm veicot atzīmi “Darba nodošanas – pieņemšanas aktā”.
6. Līdzēju atbildība

6.1. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī Līdzēja Līguma izpildē iesaistīto trešo personu darbības rezultātā.

6.2. Ja Piegādātājs nepiegādā Pasūtītājam Transportlīdzekli Līguma 3.1. punktā minētajā termiņā, Pasūtītājam ir tiesības piemērot Piegādātājam līgumsodu 0,1 % (nulle, komats, viens procents) apmērā no Līguma cenas par katru saistību izpildījuma kavējuma dienu, bet ne vairāk kā 10 % (desmit procenti) no Līguma cenas.
6.3. Ja Piegādātājs nenodrošina Pasūtītājam Līguma 5.1. punktā noteikto garantiju, Pasūtītājam ir tiesības piemērot Piegādātājam līgumsodu 0,1 % (nulle, komats, viens procents) apmērā no Līguma cenas par katru saistību izpildījuma kavējuma dienu, bet ne vairāk kā 10 % (desmit procenti) no Līguma cenas.
6.4. Ja Pasūtītājs neievēro Līgumā noteikto samaksas termiņu, Piegādātājam ir tiesības piemērot Pasūtītājam līgumsodu 0,1 % (nulle, komats, viens procents) apmērā no nesamaksātās summas par katru saistību izpildījuma kavējuma dienu, bet ne vairāk kā 10 % (desmit procenti) no nesamaksātās summas.
6.5. Ja Piegādātājs atsakās no Līguma izpildes vai Līgums tiek izbeigts Piegādātāja vainas dēļ, Pasūtītājam ir tiesības piemērot Piegādātājam līgumsodu par Līguma neizpildi 10 % (desmit procentu) apmērā no Līguma cenas.
6.6. Pasūtītājam, veicot Piegādātājam Līgumā noteiktos maksājumus, ir tiesības ieturēt no tiem līgumsodus, kas Piegādātājam piemēroti un aprēķināti saskaņā ar Līgumu.
6.7. Līgumsoda samaksa neatbrīvo Līdzējus no turpmākas saistību izpildes, kā arī neierobežo Līdzēju tiesības prasīt zaudējumu atlīdzību.
6.8. Parakstot Līgumu, Piegādātājs uzņemas visa un jebkāda veida atbildību par to, ka Prece atbildīs visām Līguma prasībām, kā arī kvalitātes, drošības u. c. prasībām, kuras ir noteiktas Latvijas Republikā un Eiropas Savienībā spēkā esošajos normatīvajos aktos.

7. Apakšuzņēmēju un personāla nomaiņas un jaunu apakšuzņēmēju piesaistes kārtība

7.1. Līguma izpildē Piegādātāja iesaistītā Piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
7.2. Piegādātājs nav tiesīgs bez saskaņošanas ar Pasūtītāju veikt Piegādātāja iesniegtajā Iepirkumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 

7.3. Piegādātāja Iepirkumā iesniegtajā Piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Piegādātāja Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.

7.4. Pasūtītājs nepiekrīt Piegādātāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

7.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām; 

7.4.2. tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;  

7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

7.4.4. apakšuzņēmēja maiņas rezultātā tiktu izdarīti tādi grozījumi Piegādātāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 

7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Piegādātāja Piedāvājumā, būtu ietekmējušas piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.

7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma           42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Izpildītāja lūgums par apakšuzņēmēja nomaiņu iesniegts Pasūtītājam.

7.7. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

8. Nepārvaramas varas apstākļi
8.1. Ja kāds Līdzējs nepilda savus pienākumus saskaņā ar Līgumu nepārvaramas varas apstākļu dēļ, tas ir atbrīvojams no atbildības par Līguma neizpildi vispār vai Līguma pienācīgu neizpildi.
8.2. Ar nepārvaramas varas apstākļiem tiek saprasti jebkādi no attiecīgā Līdzēja gribas (ja tas ir rīkojies saprātīgi un godīgi) neatkarīgi apstākļi (dabas katastrofas, karadarbība, streiki                    u. tml.), kuru rezultātā nav bijis iespējams izpildīt pienācīgi vai izpildīt vispār Līguma saistības un ja šos apstākļus nebija iespējams paredzēt ne vien attiecīgajam Līdzējam, bet jebkurai citai personai, kas darbojas vai darbotos attiecīgā Līdzēja nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības, arī globālo vai lokālo ekonomikas procesu ietekme uz Līdzējiem. 
8.3. Par nepārvaramas varas apstākļu iestāšanos tam Līdzējam, kas uz tādiem atsaucas, ir jāziņo otram Līdzējam rakstiski ne vēlāk kā 5 (piecu) dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem, iesniedzami otram Līdzējam ne vēlāk kā 14 (četrpadsmit) dienu laikā no rakstiskā paziņojuma nosūtīšanas vai nodošanas dienas.
8.4. Ja Līdzējs, kas vēlāk atsaucas uz nepārvaramas varas apstākļiem, nav ievērojis iepriekšminēto paziņojumu un pierādījumu iesniegšanas kārtību, tā apgalvojumi nav uzskatāmi par nepārvaramas varas apstākļiem atbilstošiem.
9. Līguma grozījumi 

9.1. Līdzēji, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Līdzēju parakstīts. Jebkuri grozījumi Līgumā kļūst par Līguma neatņemamu sastāvdaļu.

9.2. Pasūtītājam ir tiesības veikt Līguma grozījumus saskaņā ar Publisko iepirkumu likuma              61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:

9.2.1. grozījumi ir nebūtiski;

9.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;

9.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.

9.3. Ja Līguma izpildes laikā ir radušies apstākļi, kas aizkavē Piegādātāja Līgumā noteikto saistību izpildi, Piegādātājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Piegādātāja paziņojuma saņemšanas Pasūtītājam ir jānovērtē situācija un ir tiesības pagarināt Piegādātāja saistību izpildes termiņu. 
9.4. Piegādātājs tikai ar rakstisku iepriekšēju Pasūtītāja  piekrišanu ir tiesīgs aizvietot Līgumā norādīto Transportlīdzekli un aprīkojumu ar ekvivalentu, ja to piedāvātā cena nepārsniedz sākotnējā piedāvājumā norādīto un:
9.4.1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki un nodrošina to pašu funkciju; vai

9.4.2. pēc Līguma noslēgšanas ražotāji ir raduši inovatīvus risinājumus, par kuriem Līdzējiem objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma procedūras norises laikā, vai arī tirgū pieejama Pasūtītāja pieprasītās preces jaunāka versija, kura ir ekvivalenta tehniskajā specifikācijā prasītajai, un Piegādātājs to ir gatavs piegādāt par ne lielāku cenu, kā tā piedāvājumā norādīto. 

10. Līguma izbeigšana
10.1. Līgums var tikt izbeigts pirms termiņa Līgumā noteiktajā kārtībā vai Līdzējiem savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā, Publisko iepirkumu likuma 42. panta septītās daļas 1. punktā paredzētajos gadījumos vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
10.2. Pasūtītājam ir tiesības ar vienpusēju rakstveida paziņojumu izbeigt Līgumu, ja:
10.2.1. tiek pasludināts Piegādātāja maksātnespējas process vai tiek uzsākts Piegādātāja likvidācijas process;

10.2.2. Piegādātājs saskaņā ar Līgumā noteikto kārtību nav novērsis Transportlīdzekļa trūkumus;

10.2.3. Piegādātājs kavē no Līguma izrietošo saistību izpildi vairāk par 20 (divdesmit) kalendārajām dienām.

10.3. Līguma 10.2.1. – 10.2.3. apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par Līguma izbeigšanu (ierakstīta vēstule) izsūtīšanas dienas vai nākamajā dienā, kad paziņojums nosūtīts elektroniski uz Līguma rekvizītos norādīto e-pasta adresi. Šādā gadījumā Piegādātājs maksā Pasūtītājam Līgumā noteikto līgumsodu un atlīdzina visus radušos zaudējumus. 

10.4. Līguma izbeigšana neierobežo Pasūtītāja tiesības uz zaudējumu atlīdzību vai līgumsodu, ja Piegādātājs ir vainojams Līguma noteikumu pārkāpumā. 

10.5. Piegādātājs Līguma izbeigšanas gadījumā 15 (piecpadsmit) kalendāro dienu laikā no Līguma                      10.2. punktā minētā paziņojuma saņemšanas dienas samaksā Pasūtītājam līgumsodu saskaņā ar Līguma 6.5. punkta noteikumiem. 

10.6. Gadījumā, ja Pasūtītājs traucē vai neļauj Piegādātājam veikt savas saistības, Piegādātājam ir tiesības ar ierakstītu vēstuli vai e-pasta paziņojumu (drošs elektroniskais paraksts), kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu, tad Piegādātājs ir tiesīgs izbeigt Līgumu.

11. Strīdu izskatīšanas kārtība

11.1. Visi strīdi un domstarpības, kas rodas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

11.2. Ja Līdzēji nespēj strīdu atrisināt savstarpēju pārrunu rezultātā, tas tiek nodots izskatīšanai tiesā spēkā esošo normatīvo aktu noteiktajā kārtībā.

12. Līguma spēkā esamība 

12.1. Līgums stājas spēkā ar brīdi, kad Līdzēji to ir parakstījuši. Līguma parakstīšanas datums ir pēdējā droša elektroniskā paraksta pievienošanas laiks.
12.2. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar Līgumu, to izbeidz vienpusēji.

13. Personas datu aizsardzība

13.1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām, turpmāk tekstā – Personas dati, Līdzēji apņemas:
13.1.1. Personas datus izmantot tikai Līgumā noteikto pienākumu pildīšanai un mērķu sasniegšanai;
13.1.2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
13.1.3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
13.1.4. bez otra Līdzēja rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Līdzēji informē viens otru. Līdzēji apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts;
13.1.5. nekavējoties pēc jebkura Personas datu aizsardzības pārkāpuma konstatēšanas attiecībā uz otra Līdzēja nodoto Personas datu apstrādi, informēt par to Līgumā norādīto otra Līdzēja atbildīgo personu.
13.2. Pēc Līguma termiņa beigām Piegādātājs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
13.3. Līdzēji ievēro spēkā esošās prasības Personas datu nodošanai uz trešajām valstīm.
14. Pārējie noteikumi

14.1. Ja kādam no Līdzējiem tiek mainīts juridiskais statuss, atbildīgā persona, paraksta tiesības, vai adrese, tā nekavējoties, ne vēlāk kā piecu darbdienu laikā, rakstiski par to paziņo otram Līdzējam. Ar šāda paziņojuma iesniegšanas brīdi, Līgumā norādītā informācija ir grozīta, bez atsevišķu Līguma grozījumu parakstīšanas. Līdz šāda paziņojuma saņemšanai, spēkā ir iepriekšējā informācija. 
14.2. Visai sarakstei, saskaņojumiem, dokumentiem un citai informācijai, ar kuru apmainās Līdzēji  un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otram Līdzējam personiski pret parakstu vai nosūtītai ierakstītā vēstulē uz Līgumā norādīto adresi vai parakstītai ar drošu elektronisko parakstu un laika zīmogu un nosūtītai uz Līguma rekvizītos norādīto e-pasta adresi.

14.3. Gadījumos, kas nav paredzēti Līgumā, Līdzēji rīkojas saskaņā ar spēkā esošajiem normatīvajiem aktiem.
14.4. Nevienam no Līdzējiem nav tiesību nodot savas Līgumā noteiktās tiesības un pienākumus trešajai personai bez otra Līdzēja rakstiskas piekrišanas. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
14.5. Par Pasūtītāja pārstāvi, kurš saistībā ar Līgumu ir tiesīgs Pasūtītāja vārdā rīkoties - saskaņot ar Līguma izpildi saistīto dokumentāciju un parakstīt Līguma saistību izpildei nepieciešamos nodošanas-pieņemšanas aktus, pieteikt apkopes un remontus Pasūtītājs nozīmē: tehnisko direktoru _________________, tālr.: _____________, e-pasts: ____________.
14.6. Piegādātājs līguma izpildes kontrolei kā atbildīgo personu, (amats, vārds, uzvārds), tālr.: _______, e-pasts: ____________ .

14.7. Līgumam ir … (…) pielikumi, kas ir tā neatņemamas sastāvdaļas:

14.7.1. 1. pielikums – Tehniskā specifikācija uz … (…) lapām;

14.7.2. 2. pielikums – Piegādātāja Finanšu piedāvājums uz … (…) lapām;
14.7.3. 3. pielikums – Transportlīdzekļa nodošanas – pieņemšanas akts forma uz … (…) lapas.
14.7.4. ...pielikums - Autoservisu saraksts;  Garantijas servisa un apkopju apraksts.

14.8. Līgums sagatavots un parakstīts 2 (divos) eksemplāros latviešu valodā, katrs uz … (…) lapām, neieskaitot tā pielikumus, no kuriem viens Līguma eksemplāri atrodas pie Pasūtītāja, bet otrs – pie Piegādātāja. Visiem Līguma eksemplāriem ir vienāds juridiskais spēks. vai Šis Līgums sastādīts elektroniska dokumenta formā. Katra Puse glabā elektroniski parakstītu Līgumu elektroniskā dokumenta formā.
15. Līdzēju rekvizīti un paraksti

	Pasūtītājs
	Piegādātājs


3.pielikums Iepirkuma līgumam Nr.
Transportlīdzekļa nodošanas - pieņemšanas akts
	Transportlīdzekļa nodošanas - pieņemšanas akts (forma)
Vieta                                                                                              Datums:20__.gada____._______

______,  reģistrācijas Nr._____, juridiskā adrese: _____, (turpmāk – PASŪTITĀJS), kuras vārdā saskaņā ar _______ rīkojas _________, no vienas puses, un

______,  reģistrācijas Nr._____, juridiskā adrese: _____, (turpmāk – PIEGĀDĀTĀJS), kuras vārdā saskaņā ar _______ rīkojas _________, no otras puses, turpmāk kopā saukti Puses, bet katrs atsevišķi – Puse,

saskaņā ar 20___.gada __._______ iepirkuma līguma Nr-____ “Par” __.punktu sastāda šādu Transportlīdzekļa nodošanas – pieņemšanas aktu (turpmāk – Akts):
Marka, modelis

Šasijas Nr.

Reģistrācijas datums CSDD

Nobraukums

Valsts reģistrācijas Nr.

Reģistrācijas apliecības Nr.

Aizdedzes atslēgu (karšu) skaits

Signalizācijas pultis

Piegādes datums

Dokumentācijā ietilpst

Aprīkojums

Puses ar Aktu apstiprina automobiļa pilnu komplektāciju un nevainojamu funkcionēšanu. PASŪTĪTĀJAM ir pienākums pirms Akta parakstīšanas pārliecināties par automobiļa komplektācijas atbilstību Līgumam, kā arī par tā tehnisko un vizuālo stāvokli. Konstatēto nepilnību gadījumā PIEGĀDĀTĀJS  novērš atklātos defektus bez papildu maksas PASŪTĪTĀJA norādītajā termiņā. 

Akts ir sastādīts latviešu valodā 2 (divos) identiskos eksemplāros uz 1 (vienas) lapas, katrai Pusei pa vienam eksemplāram. 

PASŪTĪTĀJA pilnvarotā persona:

PIEGĀDĀTĀJA pilnvarotā persona:

______________/______________/

____________________/_____________/




� Informāciju, par to, kā ieinteresētais piegādātājs var reģistrēties par Nolikuma saņēmēju, sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Mazais uzņēmums ir uzņēmums, kurā nodarbinātas mazāk nekā 50 personas un kura gada  apgrozījums un/vai gada bilance kopā nepārsniedz 10 miljonus euro.


� Vidējais uzņēmums ir uzņēmums, kas nav mazais uzņēmums, kurā nodarbinātas mazāk nekā 250 personas vai kura gada apgrozījums kopā nepārsniedz 50 miljonus euro un/vai gada bilance kopā nepārsniedz 43 miljonus euro.


� Uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� Skatīt – �HYPERLINK "https://likumi.lv/ta/id/4423-koncernu-likums"��https://likumi.lv/ta/id/4423-koncernu-likums�.


� Mazais uzņēmums ir uzņēmums, kurā nodarbinātas mazāk nekā 50 personas un kura gada  apgrozījums un/vai gada bilance kopā nepārsniedz 10 miljonus euro.


� Vidējais uzņēmums ir uzņēmums, kas nav mazais uzņēmums, kurā nodarbinātas mazāk nekā 250 personas vai kura gada apgrozījums kopā nepārsniedz 50 miljonus euro un/vai gada bilance kopā nepārsniedz 43 miljonus euro.

